Θέμα 4ο
Την 10 Μαΐου 2021 στις 20:00 προσέκρουσε το επιβατηγό – οχηματαγωγό ΕΓ/ΟΓ πλοίο «ΑΝΑΣΤΑΣΙΑ»,  ελληνικής σημαίας, κατά τη διαδικασία απόπλου και ενώ πραγματοποιούσε χειρισμούς μηχανής στον κυματοθραύστη του λιμένα Πατρών. Στην περιοχή επικρατούσαν δυσμενείς καιρικές συνθήκες. Το ανωτέρω πλοίο εκτελούσε προγραμματισμένο δρομολόγιο από Πάτρα για Μπάρι Ιταλίας. Από την πρόσκρουση προκλήθηκαν δύο (2) ρήγματα μήκους περίπου τριάντα (30) εκατοστών πάνω από την ίσαλο γραμμή, ενώ αναφέρθηκαν στρεβλώσεις εσωτερικά στην αριστερή πλευρά του πλοίου. Από το περιστατικό αναφέρθηκε ελαφρύς τραυματισμός στον ναύκληρο του πλοίου. Από το κεντρικό λιμεναρχείο Πάτρας απαγορεύτηκε προσωρινά ο απόπλους του ΕΓ/ΟΓ «ΑΝΑΣΤΑΣΙΑ».   
   
Με βάση το παραπάνω περιστατικό να συντάξετε, ως Πλοίαρχος του ΕΓ/ΟΓ «ΑΝΑΣΤΑΣΙΑ», περιεκτική έκθεση εκτάκτου συμβάντος.   



Μονάδες 25

